CELEX: 62008CA0491
Language: sk
Date: 2010-06-10 00:00:00
Title: Vec C-491/08: Rozsudok Súdneho dvora (štvrtá komora) z  10. júna 2010 — Európska komisia/Talianska republika (Nesplnenie povinnosti členským štátom — Smernica 92/43/EHS — Ochrana prirodzených biotopov — Voľne žijúce živočíchy a voľne rastúce rastliny — Lokalita európskeho významu — Ochranné opatrenie — Turistický komplex „Is Arenas“ )

31.7.2010   
            
            
               SK
            
            
               Úradný vestník Európskej únie
            
            
               C 209/7
            
         Rozsudok Súdneho dvora (štvrtá komora) z 10. júna 2010 — Európska komisia/Talianska republika
   (Vec C-491/08) (1)
   
   (Nesplnenie povinnosti členským štátom - Smernica 92/43/EHS - Ochrana prirodzených biotopov - Voľne žijúce živočíchy a voľne rastúce rastliny - Lokalita európskeho významu - Ochranné opatrenie - Turistický komplex „Is Arenas“)
   2010/C 209/09
   Jazyk konania: taliančina
   
      Účastníci konania
   
   
      Žalobkyňa: Európska komisia (v zastúpení: D. Recchia, splnomocnená zástupkyňa)
   
      Žalovaná: Talianska republika (v zastúpení: I. Bruni, splnomocnený zástupca, G. Aiello, avvocato dello Stato)
   
      Predmet veci
   
   Nesplnenie povinnosti členským štátom — Porušenie smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102) — Lokalita európskeho významu — Lokalita „Is Arenas“ — Výstavba golfového ihriska
   
      Výrok rozsudku
   
   
               1.
            
            
               Vzhľadom na projekt turistického komplexu nehnuteľností „Is Arenas“, ktorý má vplyv na lokalitu „Is Arenas“, Talianska republika si tým, že:
               
                           —
                        
                        
                           pred 19. júlom 2006, dňom zápisu lokality „Is Arenas“ do zoznamu lokalít európskeho významu, neprijala primerané ochranné opatrenia vzhľadom na cieľ ochrany sledovaný smernicou Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín, ktorým je zachovať rozhodujúci ekologický záujem, ktorý na vnútroštátnej úrovni prináleží navrhovanej lokalite, ako lokalite európskeho významu, a najmä tým, že nezamedzila zásahu, ktorý môže vážne ohroziť ekologický charakter lokality, a
                        
                     
                           —
                        
                        
                           po 19. júli 2006 neprijala zodpovedajúce opatrenia, aby sa predišlo poškodeniu prirodzených biotopov, pre ktoré bola uvedená lokalita európskeho významu stanovená,
                        
                     nesplnila povinnosti, ktoré jej vyplývajú zo smernice 92/43, a konkrétne, pokiaľ ide o druhý žalobný dôvod z článku 6 ods. 2 tejto smernice.
            
         
               2.
            
            
               Talianska republika je povinná nahradiť trovy konania.
            
         
      (1)  Ú. v. EÚ C 44, 21.2.2009.